钦定古今图书集成/明伦汇编/官常典/第725卷 > 牛皓 高万 任安 秦元 薛琪 张亨
## 钦定古今图书集成/明伦汇编/官常典/第725卷 > 牛皓 高万 任安 秦元 薛琪 张亨

按《宋史忠义传》：“皓，福津人，为武功大夫、川陜宣抚后
军中部将。绍兴五年，金右都监撒离曷与其熙河经
略使慕洧欲犯秦川，宣抚副使吴玠遣诸校分道伺
之。皓至瓦吾谷，与金将虎山遇，皓所部步卒不满二百，乃下与战，谓其徒曰：‘吾所以舍马者，欲与若等同
死也’。金人见皓异于他人，欲招之，皓力战死。有承信”
郎高万，且骂且战，与熙河路部将任安，宣抚司队官
秦元、薛琪、张亨皆死于阵。金人相谓“真健儿也。”后皓、
安皆赠翊卫大夫，官其家五人，赠万等三官，录其子。